Շամիրամ (օպերա)

Շամիրամ (), իտալացի երգահան Ջոակինո Ռոսսինիի օպերան երկու գործողությամբ։ Իտալերեն լիբրետտոն Գաետանո Ռոսսիի՝ ըստ Վոլտերի «Շամիրամ» ողբերգության։ Օպերան առաջին անգամ ներկայացվել է 1823 թ. փետրվարի 3-ին Վենետիկի «Լա Ֆենիչե» (La Fenice) թատրոնում։ Շամիրամի գլխավոր դերերգը կատարել է Ռոսսինիի կինը՝ երգչուհի Իզաբելլա Կոլբրանը։ 20-րդ դարում Շամիրամի դերերգի լավագույն կատարողներից մեկն էր Ջոան Սազերլենդը։ «Շամիրամ» օպերան համարվում է Ռոսսինիի լավագույն ստեղծագործություններից մեկը, ներկայումս մերթ ընդ մերթ բեմադրվում է։

1823 բեմադրվածներ
Իտալերեն օպերաներ